
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 196
din 27 noiembrie 2014
privind modificarea duratei contractelor de închiriere a spaţiilor cu altă destinaţie decât locuinţă şi a terenurilor din Piaţa Agroalimentară a Municipiului Sighişoara, 

încheiate de S.C. Ecoserv Sig S.R.L.
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24.832/14.11.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49/31.03.2011, modificată şi completată prin Hotărârea Consiliului Local Sighişoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Ţinând cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

Având în vedere Hotărârea Consiliului Local Sighişoara nr. 96/28.05.2009 privind prelungirea contractelor de închiriere a spaţiilor cu altă destinaţie decât locuinţă şi a terenurilor, care expiră la data de 30.06.2009;

Ţinând cont de prevederile Regulamentului de organizare şi funcţionare a Pieţei Agroalimentare din Municipiul Sighişoara, aprobat prin Hotărârea Consiliului Local Sighişoara nr. 19/28.02.2013, modificat şi actualizat prin Hotărârea Consiliului Local Sighişoara nr. 186/30.10.2014;

Văzând şi cererea înregistrată la S.C. Ecoserv Sig S.R.L. sub nr. 2908/21.10.2014, depusă de S.C. Micuşan Comaliment S.R.L.; 
Ţinând cont de prevederile art. 858-865 şi art. 1777-1823 din Legea nr. 287/2009 privind Codul Civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publica, cu modificările şi completările ulterioare şi prevederile Legii nr. 215/2001, Legea administraţiei publice locale, republicată, cu modificările şi completările ulterioare;

Văzând şi prevederile H.G. nr. 348/2004 privind exercitarea comerţului cu produse şi servicii de piaţă în unele zone publice, cu modificările şi completările ulterioare;

Ţinând cont de prevederile Legii nr. 51/2006, Legea Serviciilor comunitare de utilităţi publice, republicată, cu modificările şi completările ulterioare, precum şi de prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;

Având în vedere prevederile Legii nr. 31/1990 privind societăţile, republicată, cu modificările şi completările ulterioare, cele ale O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare;

Văzând şi Raportul de specialitate al S.C. Ecoserv Sig S.R.L., înregistrat sub nr. 24.830/14.11.2014, prin care se propune modificarea duratei contractelor de închiriere a spaţiilor cu altă destinaţie decât locuinţă şi a terenurilor din Piaţa Agroalimentară a Municipiului Sighişoara, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, comerţ şi socială;
În temeiul art. 36 (2) lit. “c”, (5) lit. “a” şi (9), art. 45 (3) şi a art. 115 (1) lit. “b” din Legea nr. 215/2001, Legea administraţiei publice locale, republicată cu modificările şi completările ulterioare,

H O T Ă R Ă Ş T E:

Art. 1. Se aprobă modificarea duratei contractelor de închiriere a spaţiilor cu altă destinaţie decât locuinţă şi a terenurilor din Piaţa Agroalimentară a Municipiului Sighişoara, încheiate de S.C. Ecoserv Sig S.R.L., înscrise în Anexa nr. 1, la prezenta hotărâre.
Art. 2.(1). Contractele de închiriere încheiate de S.C. Ecoserv Sig S.R.L., aşa cum sunt acestea cuprinse în Anexa nr. 1, se vor derula până la data de 30.06.2015, cu posibilitate de prelungire prin acordul părţilor pe perioade de câte 6 (şase) luni, în cazul în care chiriaşul îndeplineşte cumulativ, următoarele condiţii:

a. a achitat chiria la termenele stabilite în contract, respectiv până în ultima zi a lunii, pentru luna în curs;
b. a asigurat folosinţa neîntreruptă a spaţiului/terenului închiriat, conform destinaţiei bunului şi cu respectarea orarului de funcţionare al Pieţei Agroalimentare; 
c. a respectat prevederile Regulamentului de organizare şi funcţionare a Pieţei Agroalimentare din Municipiul Sighişoara, aşa cum a fost acesta aprobat prin Hotărârea Consiliului Local Sighişoara nr. 19/28.02.2013, modificat şi actualizat prin Hotărârea Consiliului Local Sighişoara nr. 186/30.10.2014.

(2). Nerespectarea de către chiriaşi a condiţiilor prevăzute la alineatul precedent constituie clauză de reziliere de drept a contractelor de închiriere, fără alte formalităţi prealabile.

(3). Contractul încetează de drept în cazul nefolosirii bunului închiriat potrivit destinaţiei, o perioadă neîntreruptă, mai mare de 30 de zile, fără alte formalităţi prealabile.
Art. 3. În cazul în care pe durata derulării contractelor de închiriere având ca obiect spaţiile cu altă destinaţie decât locuinţă şi terenuri din Piaţa Agroalimentară a Municipiului Sighişoara vor începe lucrările de sistematizare la Piaţa Agroalimentară, închirierea încetează de drept. În acest caz, chiriaşul va fi notificat cu cel puţin 30 de zile înainte de către administratorul S.C. Ecoserv Sig S.R.L.
Art. 4. Încheierea actelor adiţionale la contractele de închiriere cade în sarcina S.C. Ecoserv Sig S.R.L.
Art. 5. Prevederile art. 3 din prezenta hotărâre se vor aplica şi în cazul în care S.C. Ecoserv Sig S.R.L. va încheia alte contracte de închiriere, având ca obiect spaţii cu altă destinaţie decât locuinţă şi terenuri din Piaţa Agroalimentară a Municipiului Sighişoara.
Art. 6. Cu data adoptării prezentei hotărâri, se abrogă prevederile art. 1, art. 2 şi cele ale art. 3 ale Hotărârii Consiliului Local Sighişoara nr. 96/28.05.2009.
Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi S.C. Ecoserv Sig S.R.L., prin director Moldovan Radu.
Art. 8. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

            Perţe Dan  

                                 Contrasemnează/Avizat pentru legalitate

              SECRETAR,



                Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Administrarea patrimoniului;

  2 ex. S.C. Ecoserv Sig S.R.L.
10 ex. 
A.B./G.V.
